
HOIA SILM PEAL! 


Meile on antud 


Rahuvütst . 


Kristuse tulemise ja Kristuse sündi- 
mise püha ootusajas olles tuletame 
meelde prohveti kaudu antud ette- 
kuulutust: “Sest meile sünnib laps, 
meile antakse poeg, kelle õlgadel on 
valitsus ja kellele pannakse nimeks 
Imeline Nõuandja, Vägev Jumal, 


Igavene Isa, Rahuvürst.” 
Jesaja 9:5 


ingitus, millest Jesaja rääkis, on antud nii 

sinule kui ka minule, kättesaadavaks teh- 

tud kogu inimkonnale. Jesaja raamatus ni- 

metatud nimed viitavad asjaolule, et TEMA 

võib anda sulle nõu, olla sinu Jumal, olla 

sulle lähedal ning lähedane nagu isa, luues sinu ellu tur- 

valisuse, rahu ja harmoonia. Võib-olla oled end tabanud 

mõttelt, mis minus on üles kerkinud — kas on jõulusõnu- 

mil ütelda midagi 21. sajandi mõtlevale inimesele, pak- 

kuda midagi, mis omab kestvat väärtust. On! Ja tuhat 
korda: on! 

Jõulusõnum pole saabuvate pühade pidulikus meele- 

olus, jõulutundes või lapsepõlvemälestuste jõulupõnevu- 


SUPERINTENDENDILT HINNE 


ses. See on kestvas lootuses ja isiku saabumises meie 
juurde just selles kerges või raskes olukorras, milles tä- 
na oleme. Jumala sõnum Kristuseta hukkuvale inimkon- 
nale on saabunud Temas, kelle kaudu lubatakse kestvat 
suhet oma Loojaga, abi, lootust ja rahu! Apostel Paulus 
ütles, et Tema on meie rahu (Ef 2:14). Lootus, rahu ja 
uus olemine on pakutud meile isikus, JEESUSES! Üle- 
jäänu sõltub kõik minu suhtest selle ISIKUGA. 

Soovin sulle rahu ja harmooniat Temas! Kui sa mille- 
gipärast seda ei peaks kogema, siis palu Jumalat, et kõik 
takistav võiks saada kõrvaldatud. Ja Jumala rahu (mida 
eesti keelde võiks tõlkida ka kui täielikkust, rahu ja vai- 
kust, rahulolu, heaolu, mõistlikkust, turvalisust, tervist, 
õitsengut) hoovab sinu ellu, täidab sind ja kannab kõigil 
eelolevatel päevadel. Sest meile antakse poeg, kellele 
pannakse nimeks Rahuvürst. 

Õnnistatud advendiaega ning ra- 
hulikku Kristuse sündimise püha! 

Vennatervitustega, 


NI 
Õnnitleme! 
Jõhvi koguduse 
pastorit 


ARTUR PÕLDu 
ning Võru 
koguduse pastorit 
KAUPO KANTI, 
kes tähistasid 

6. oktoobril oma 

20 pastoritööaastat. 


KODUTEEL 4/2013 (3 ) 


A JUTLUS 


Albert Outleri kommentaar 


ee on neljas jutlus seeriast Mäe- 
S jutluse kohta. Siin räägib Wesley 
kristlusest kui “sotsiaalsest religioo- 
nist”, kus meie seesmine pühadus 
(Jumala-armastus) ajendab välise 
(ligimesearmastuse). Wesley toob 
siin reljeefselt esile, et Piibel ei tunne 


eraklikku usku. Sellega vastandus ta 
hernhuutlaste ja müstikutega: Kris- 
tuse evangeelium ei tunne muud kui 
sotsiaalset usku; ei mingit muud kui 
sotsiaalset pühadust. Selles jutluses 
teeb ta ka vastupidise järelduse: 
muuta kristlus eraklikuks tähendaks 
see hävitada. Jutluse teises lõigus 
selgitab Wesley, et kui inimese süda- 


Meie Issanda 
mäejutlusest 


JOHN WESLEY 


Teie olete maa sool. Aga kui sool läheb läägeks, 
millega saab siis teha seda soolaseks? Ei see 
kõlba enam millekski muuks kui visata inimeste 


jalgade tallata. 


Teie olete maailma valgus. Ei saa jääda 
märkamatuks linn, mis on mäe otsas. 

Ega süüdata ka lampi ja panda vaka alla, 
vaid lambijalale, nii et selle valgus paistab 


kõigile majasolijatele. 


Nõnda paistku teiegi valgus inimestele, et nad teie 
häid tegusid nähes ülistaksid teie Isa, kes on taevas. 


Pühaduse ilu, selle seesmise sü- 

dame ilu, mida uuendatakse Ju- 
mala kuju järgi, ei saa muidu, kui et 
rabab iga silma, mille Jumal on ava- 
nud, iga valgustatud mõistmist. Tasa- 
se, alandliku, armastava vaimu kauni- 
sus õhutab vähemalt nende heakskii- 
tu, kes mingilgi määral on võimelised 
vahet tegema vaimse headuse ja kur- 
juse vahel. Sellest tunnist peale, mil 
inimesed hakkavad välja tulema pi- 
medusest, mis katab kergemeelset, 
mõtlematut maailma, on neil võimatu 
mitte tunnetada, kui ihaldusväärne 
on saada selliselt muudetud Tema 
sarnasusse, kes meid on loonud. See 
sisemine religioon kannab Jumala 
kuju, mis on nii nähtavalt temasse 
vermitud, et hing peab küll olema 


Matteuse 53:13—16 


täiesti uppunud lihasse ja veresse, kui 
kahtleb selle jumalikus päritolus. Tei- 
seses mõttes võime selle kohta öelda, 
nagu ka Jumala Poeg ise seda teeb, et 
see on Tema “kirkuse kiirgus ja tema 
olemuse kuju”: “Tema “igavese” kir- 
kuse väljakiirgus”; ja ometi on see nii 
leevendatud ja pehmendatud, et isegi 
inimlapsed võivad näha Jumalat ja 
elada: “Tema isiku iseloom, jäljend, 
elav kujutis”, kes on ilu ja armastuse 
allikas, igasuguse suurepärasuse ja 


täiuslikkuse algallikas. 

Kui seepärast religioon ei läheks 
sellest kaugemale, siis ei oleks 

neil mingit kahtlust tema suhtes - neil 

ei tohiks olla ühtki vastuväidet tema 

järgimiseks kogu oma hinge tulisuse- 


mes on tõeline usk, siis on võimatu 
seda varjata. Kolmandas lõigus vas- 
tab ta mitmetele vastuväidetele “sot- 
siaalne, avatud, aktiivne kristlane” 
olemisele. Igal juhul on valitsevaks 
põhimõte, et vajalikud on nii seesmi- 
ne kui ka väline usk. 

Jutlus avaldati esimest korda 
1748. aastal. 


ga. Aga mispärast, küsivad nad, kam- 
mitsevad teda muud asjad? Mistarvis 
laduda talle peale millegi tegemine ja 
kannatamine? Need on asjad, mis 
summutavad hingejõu ja lasevad sel 
tagasi maa peale vajuda. Kas ei piisa 
“armastuse taotlemisest”? Armastuse 
tiibadel liuglemisest? Kas ei ole küllalt 
Jumala teenimisest, kes on Vaim, meie 
oma vaimumeeltega, piiramata endid 
väliste asjadega või üldse isegi mõtle- 
mata neile? Kas pole parem, et kogu 
meie mõttehaare suubuks kõrgelen- 
nulisse ja taevalikku kontemplatsioo- 
ni? Ja selle asemel, et endale vaeva te- 
ha igasuguste väliste asjadega, suhel- 
da Jumalaga ainult oma südames? 
Paljud silmapaistvad inimesed 
on nõnda rääkinud, on meile 
soovitanud “jätta kõik välised toimin- 
gud”, tõmbuda täielikult tagasi maail- 
mast, jätta keha maha, eraldada en- 
did kõikidest meeltega tajutavatest 
asjadest — üldse mitte hoolida välispi- 
disest religioonist, vaid “toimida kõiki 
voorusi tahtes”, mis on palju kõrgem 
tee, palju enam hinge täiustav, aga ka 
palju vastuvõetavam Jumalale. 
Meie Issandale polnud tarvis 
rääkida sellest altpoolt tuleva 


tarkuse meistriteosest, sellest kõige 
peenemast sepitsusest, millega saa- 

tan iial on Issanda õigeid teid moonu- 
tanud! Oh, ja milliseid tööriistu on ta 
ajast aega leidnud, mida oma teenis- 
tusse rakendada! Selleks et juhtida 
seda suurejoonelist põrgumootorit 
mõningate Jumala kõige tähtsamate 
tõdede vastu! — Inimesi, kes, “kui või- 
malik, eksitavad ka valituid”, usu- ja 
armastuse inimesi. Jah, neid, kes on 
ajuti eksitanud ja kõrvale juhtinud 
mitte vähe neid, kes kõikidel aegadel 
on langenud kullatud püünisesse, ja 
kes on vaevu pääsenud üle noateragi. 


Ent kas meie Issandal on omalt 

poolt midagi vajaka jäänud? Kas 
ei ole Ta meid ehk piisavalt kaitsnud 
selle meeldiva pettuse eest? Kas ei ole 
Ta meid siin relvastanud tõe soomus- 
rüüga saatana vastu, kes on end 
“moondanud valguse ingliks”? Tõe- 
poolest on. Ta kaitseb siin kõige selge- 
mal ja jõulisemal moel seda aktiivset, 
kannatlikku usku, mida Ta just kirjel- 
das. Mis saab olla veel täielikum ja 
selgem kui sõnad, mis Ta lisab vahe- 
tult sellele, mis Ta oli eelnevalt öelnud 
tegemise ja kannatamise kohta? “Teie 
olete maa sool. Aga kui sool läheb lää- 
geks, millega saab siis teha seda soo- 
laseks? Ei see kõlba enam millekski 
muuks kui visata inimeste jalgade tal- 
lata. Teie olete maailma valgus. Ei saa 
jääda märkamatuks linn, mis on mäe 
otsas. Ega süüdata ka lampi ja panda 
vaka alla, vaid lambijalale, nii et selle 
valgus paistab kõigile majasolijatele. 
Nõnda paistku teiegi valgus inimeste- 
le, et nad teie häid tegusid nähes ülis- 
taksid teie Isa, kes on taevas.” 

Selleks et täielikult selgitada ja ra- 
kendada neid sõnu, tahan esmalt näi- 
data, et ristiusk on oma olemuselt sot- 
siaalne religioon, ja et selle individua- 
listlikuks muutmine tähendab selle 
hävitamist; teiseks, et selle religiooni 
varjamine on nii võimatu kui ka äär- 
miselt vastupidine selle autori kavat- 
susele. Kolmandaks tahan vastata mõ- 
ningatele vastuväidetele ja võtta kogu 
jutluse kokku praktilise rakendusega. 


Ci 


Esiteks tahan näidata, et ristiusk 
on olemuselt sotsiaalne reli- 


gioon, ja et selle individualistlikuks 
muutmine tähendab selle hävitamist. 

Ristiusu all mõtlen ma seda juma- 
lateenimise meetodit, mis on inimese- 
le ilmutatud Jeesuse Kristuse kaudu. 
Kui ma ütlen, et see on oma olemuselt 
sotsiaalne religioon, siis ei pea ma sil- 
mas mitte ainult seda, et see ei suuda 
ilma ühiskonnata eriti hästi elus püsi- 
da, vaid et see ei suuda 
seda ilma ühiskonna- 
ta, ilma teiste inimes- 
tega koos elamata ja 
suhtlemata üldse mit- 
te. Ja seda näidates 
piirdun ma vaid nende 
tähelepanekutega, mis 
tõusetuvad meie käes- 
olevast arutlusest. Aga 
kui see leiab tõesta- 
mist, siis tähendab selle individualist- 
likuks muutmine kaheldamatult selle 
hävitamist. 

Mitte et me mingil moel mõistaksi- 
me hukka aeg-ajalt ette tuleva üksin- 
duse või ühiskonnast tagasitõmbumi- 
se. See ei ole mitte ainult lubatav, vaid 
lausa otstarbekas; jah, see on vajalik, 
nagu igapäevane kogemus näitab, 
igaühele, kes juba on või igatseb olla 
tõeline ristiinimene. Vaevalt on või- 
malik, et me veedame terve päeva pi- 
devas suhtluses inimestega, kaotama- 
ta seejuures midagi oma hinges ja 
kurvastamata mingil määral Jumala 
Püha Vaimu. Meil on iga päev tarvis 
tõmbuda tagasi maailmast, vähemalt 
hommikul ja õhtul, et kõneleda Juma- 
laga, suhelda vabamalt meie Isaga, 
kes on varjatud. Ka ei või kogemuste- 
ga inimene kuidagimoodi mõista huk- 
ka isegi pikemaid usulise tagasitõm- 
bumise perioode, kui need ei anna 
tunnistust nende ilmalike kohustuste 
hooletussejätmisest, millesse Jumala 
ettehooldus meid on pannud. 


Siiski ei tohi niisugune tagasi- 

tõmbumine neelata kogu meie 
aega; see tähendaks tõelise usu hävi- 
tamist, mitte selle edendamist. Sest 
see, et usk, mida meie Issand eelne- 
nud sõnadega kirjeldas, ei või jääda 
ellu ilma ühiskonnata, ilma teiste ini- 
mestega koos elamata ja suhtlemata, 
saab ilmsiks sellest, et mitmetele sel- 


Meil on iga päev 
tarvis tõmbuda 
tagasi maailmast, 
vähemalt hommikul 
ja õhtul, et kõnele- 
da Jumalaga, 
suhelda vabamalt 
meie Isaga, kes on 
varjatud. 


le hädavajalikest väljendusvormidest 
ei ole kohta, kui meil puudub suhe 
selle maailmaga. 


Näiteks ei ole ühtki muud hoia- 

kut, mis oleks kristlusele ole- 
muslikum kui tasadus. Kuigi see 
nüüd, tähendades tagasitõmbumist 
Jumala juurde või kannatlikkust va- 
lus ja haiguses, võib 
jääda püsima kõrbes, 
eraku kongis, täielikus 
üksinduses, siis ometi- 
gi, tähendades ka (mi- 
da see tingimata vähem 
ei peaks tegema) tasa- 
dust, õrnust ja pika- 
meelsust, ei või see ellu 
jääda, kuna sel puudub 
oma koht taeva all ilma 
suhtlemiseta teiste inimestega. Niisiis 
tähendab katse muuta seda usku in- 
dividualistlikuks vooruseks selle hä- 
vitamist maa pealt. 


Üks teine oluline osa tõelisest 

kristlusest on rahutegemine ehk 
heategemine. Selle tõestuseks, et see 
on samamoodi olemuslikult seotud 
Jeesuse Kristuse usu kõikide teiste 
osadega, ei ole esitada tugevamat ar- 
gumenti (ja seepärast oleks absurdne 
väita midagi muud), kui et see on siin- 
kohal sisse pandud sellesse algsesse 
plaani, kus Ta on esitanud oma usu 
alused. Seepärast oleks selle kõrvale- 
jätmine sama julge solvang meie suu- 
re Õpetaja autoriteedile, kui jätta kõr- 
vale halastusrikkus, südamepuhtus 
või mõni muu osa Tema seadmistest. 
Aga selle on ilmselt jätnud kõrvale 
kõik need, kes kutsuvad meid kõrbes- 
se, kes soovitavad täielikku üksindust 
olgu vastsündinutele või noormeeste- 
le või isadele Kristuses. Sest kas tahab 
keegi kinnitada, et üksik kristlane 
(niinimetatud, kuigi see on pisut vä- 
hem kui terminoloogiline vasturääki- 
vus) saab olla halastav — see tähendab 
keegi, kes kasutab igat võimalust teha 
head kõikidele inimestele? Mis saab 
olla veel selgem kui see, et Jeesuse 
Kristuse usu see fundamentaalne osa 
ei või kuidagi eksisteerida ilma ühis- 
konnata, ilma teiste inimestega koos 
elamata ja suhtlemata? 

Kuid kas ei ole siiski otstarbe- 

kas (võidakse loomulikult küsi- 
da) suhelda ainult heade inimestega? 
Ainult nendega, kellest teame, et nad 
on tasased ja halastavad, pühad süda- 
me ja elu poolest? Kas poleks otstar- 
bekas hoiduda mis tahes vestlusest 
või suhtlemisest vastupidise iseloo- 
muga inimestega? Inimestega, kes ei 
kuuletu, kes võib-olla ei usugi meie 
Issanda Jeesuse Kristuse evangeeliu- 
mi? Püha Pauluse nõuanne Korintose 
kristlastele näib seda soosivat: “Ma 
kirjutasin teile ühes kirjas, et ärge su- 
helge kõlvatutega.” (1Kr 5:9) Ja kind- 
lasti ei ole soovitatav seltsida nende 
või muude ülekohtutegijatega selles 
mõttes, et omada nendega mingit eri- 
list tutvust või sõprussuhet. Luua või 
pidada lähedast suhet kellegagi nen- 
de seast ei ole kristlasele mingil moel 
soovitatav. See teeb ta avatuks arvu- 
katele ohtudele ja püünistele, millest 
pääsemisele ei ole mingit arvestata- 
vat lootust. 

Kuid Apostel ei keela meid üleüld- 
se nendega suhtlemast, isegi mitte 
nendega, kes ei tunne Jumalat. Sest 
muidu, ütleb ta, “peaksite maailmast 
ära minema”, mida ta neile iial ei või- 
nud soovitada. Kuid ta lisab: “Ärge su- 
helge sellisega, keda nimetatakse 
vennaks ja kes on kõlvatu või ahne 
või ebajumalateenija või 
pilkaja või joodik või rii- 
suja”, “ma olen kirjuta- 
nud teile, et te sellisega ei 
suhtleks”; “niisugusega 
ärge koos söögegi”. (1Kr 
9:11) See peab kindlasti 
tähendama seda, et me 
katkestame igasuguse se- 
mulikkuse, lähedase läbi- 
käimise niisuguse inime- 
sega. “Kuid ärge pidage 
teda vaenlaseks,” ütleb 
apostel teisal, “vaid noomige teda kui 
venda” (2Ts 3:15), näidates selgelt, et 
isegi sellisel juhul nagu see, ei pea me 
ära salgama kogu osadust temaga; nii 
et siin ei ole nõuannet täielikuks eral- 
dumiseks isegi ülekohtustest inimes- 
test. Jah, need sõnad õpetavad meile 
sootuks vastupidist. 


Seda enam meie Issanda sõ- 


nad, kes on kaugel sellest, et 
käskida meid katkestada igasugune 


Sellepärast ärgu 
inimene, kelle Ju- 
mal on uueks tei- 
nud oma meele vai- 
mus, iial lasku oma 
südamesse tulla 
mõtet varjata seda 
valgust või pidada 
oma usku üksnes 
iseenesele. 


suhtlemine maailmaga, sest — Tema 
enda seletuse kohaselt ristiusu kohta 
— ilma selleta ei saa me kristlased ol- 
lagi. Oleks lihtne tõestada, et mõnin- 
gane läbikäimine isegi jumalatute ja 
ebapühade inimestega on absoluut- 
selt vajalik selleks, et täielikult ellu 
rakendada iga meelelaadi, mis Ta on 
kirjeldanud kui teed Jumala riiki; et 
see on möödapääsmatult vajalik sel- 
leks, et täielikult välja elada vaimus 
vaene olemist, kurvastust ja iga muud 
hoiakut, millel on koht tõelises Jeesu- 
se Kristuse religioonis. Jah, see on 
olemuslikult vajalik neist mitmelegi; 
näiteks tasadusele, mis, selle asemel, 
et nõuda “silma silma vastu või ham- 
mast hamba vastu”, “ei pane vastu 
inimesele, kes talle kurja teeb”, vaid 
selle asemel ajendab meid siis, kui 
keegi lööb meid “vastu paremat põs- 
ke, keerama talle ka teine ette”; näi- 
teks halastusrikkusele, millega “me 
armastame oma vaenlasi ja palveta- 
me nende eest, kes meid taga kiusa- 
vad”; ja armastuse ning kõikide pü- 
hade meelelaadide arenemisele, mis 
rakenduvad õiguse pärast kannata- 
misel. Nüüd on selge, et ükski neist ei 
saaks eksisteerida, kui meil ei oleks 
mitte mingisugust läbikäimist kellegi 
muu kui ainult tõeliste kristlastega. 
Tõepoolest, kui 


peaksime end 


patustest täielikult 
eraldama, kuidas me 
siis küll ometi võime 
vastata sellele iseloo- 
mustusele, mille 
meie Issand meile 
nende sõnadega an- 
nab: “Teie” (kristla- 
sed, kes olete alandli- 
kud, tõsised ja tasa- 
sed; teie, kellel on 
nälg õiguse järele, kes armastate Ju- 
malat ja inimest, kes teete head kõigi- 
le ja sellepärast kannatate kurja: “ole- 
te maa sool”. Teie sügavaim olemus on 
maitsestada seda, mis on teie ümber. 
See on teis oleva jumaliku lõhna loo- 
mus levida kõigele, mida te puudutate; 
levida igale poole, kõigile nendele, kel- 
le keskel te olete. See on see tähtis 
põhjus, miks Jumala ettehooldus on 
teid nõnda teiste inimeste sekka pan- 
nud, et ükskõik, millist armu te Juma- 


lalt olete saanud, leviks see teie kaudu 
edasi teistele; et iga teie püha meele- 
laad ja sõna ja tegu võiks ka neile mõ- 
ju avaldada. Selle kaudu hoitakse tea- 
tud määral kontrolli all ka seda riku- 
tust, mis on maailmas; ja vähemalt väi- 
ke osa päästetakse üleüldisest nakatu- 
misest ning antakse Jumalale üle pü- 


hade ja puhastena. 
Selleks, et võiksime veelgi usi- 
namalt töötada, et soolata kõi- 
ke, mis suudame, iga püha ja taevali- 
ku meelelaadiga, läheb meie Issand 
edasi näitamaks nende meeleheitlik- 
ku olukorda, kes ei anna edasi seda 
usku, mis nad on vastu võtnud; mille- 
ga nad ometi peaksid toime tulema, 
kui see usk veel on nende südames. 
“Aga kui sool läheb läägeks, millega 
saab siis teha seda soolaseks? Ei see 
kõlba enam millekski muuks kui vi- 
sata inimeste jalgade tallata.” Kui teil, 
kes olite pühad ja taevameelsed, ja jä- 
relikult innukad headele tegudele, ei 
ole enestes enam seda soola ja kui te 
seepärast enam ei soola teisi; kui te 
olete läinud läägeks, tuimaks ja sur- 
nuks, hoolimatuks nii oma hinge suh- 
tes kui kasutuks teiste inimeste hin- 
gedele, “millega saab siis” teid “teha 
soolaseks”? Kuidas teid taastada? Mis 
on abiks? Milline on lootus? Kas 
maitsetut soola saab taas muuta soo- 
laseks? Ei. “See ei kõlba enam mil- 
lekski muuks kui visata” välja tänava- 
tele nagu pori “inimeste jalgade talla- 
ta”, üle valatud igavese põlgusega. 
Kui te mitte kunagi poleks Issandat 
tundnud, siis oleks veel lootust — kui 
teid iial ei oleks “leitud Tema seest”. 
Aga mida võite te nüüd öelda selle Te- 
ma pühaliku kuulutuse peale, mis on 
paralleelne sellega, mida Ta siin on 
kõnelenud? “Iga oksa minu küljes, 
mis ei kanna vilja, lõikab ta ära... Kes 
jääb minusse ja mina temasse, see 
kannab palju vilja ... Kes ei jää minu 
külge” (ehk kes ei kanna vilja), “hei- 
detakse välja nagu oks, ja ta kuivab. 
Ja nad kogutakse kokku” (mitte sel- 
leks, et neid ümber istutada, vaid) 
“nad visatakse tulle ja nad põlevad 


ära”. (Jh 15:2, 5-6) 
Nende suhtes, kes ei ole kunagi 


maitsnud head sõna, on Jumal 


tõepoolest halastav ja armuline. Kuid 

õigusemõistmine toimub nende üle, 
kes on maitsnud, et Issand on armuli- 
ne ja on pärast seda “pööranud selja 
nende kätte antud pühale käsule”. “On 
ju võimatu neid, kes kord on olnud 
valgustatud”, kelle südames Jumal on 
kord säranud valgustamaks neid Jee- 
suses Kristuses oleva Jumala kirkuse 
tunnetusega; “kes on maitsnud tae- 
vast” lunastuse “andi” Tema veres, 
pattude andekssaamist; “ja saanud osa 
Pühast Vaimust” — neile antud Püha 
Vaimu poolt nende südamesse välja 
valatud alandlikkusest, tasadusest ja 
jumalaarmastusest — “ning ometi ära 
taganenud” (siin ei ole tegemist mitte 
oletuse, vaid fakti kiretu nentimisega), 
“neid on võimatu uuendada jälle mee- 
leparanduseks, sest et nad iseendi 
kahjuks löövad Jumala Poja risti ja 
teevad ta naeruks”. (Hb 6:4jj) 

Kuid selleks, et keegi ei saaks nen- 
dest kohutavatest sõnadest vääriti 
aru, tuleb hoolega tähele panna, 
(1) kes on need, kellest siin kõneldak- 
se; nimelt need, ja ainult need, kes 
“kord olid “nõnda “valgustatud”; 
ainult need, “kes on maitsnud taevast 
andi” ja kes nõnda on “saanud osa Pü- 
hast Vaimust”. Nii et mitte kedagi, kes 
pole neid asju kogenud, see kirjakoht 
ei puuduta. (2) Mis on see äratagane- 
mine, millest siin kõneldakse? See on 
absoluutne, täielik usust taganemine. 
Usklik võib langeda ja siiski mitte ära 
taganeda. Ta võib langeda ja uuesti 
tõusta. Ja kui ta peaks langema isegi 
pattu, siis — kuigi kohutav — ei ole te- 
ma olukord lootusetu. Sest “meil on 
eestkostja Isa juures, Jeesus Kristus, 
kes on õige, ning Tema on lepitusoh- 
ver meie pattude eest”. Aga olgu ta üle 
kõige ettevaatlik, et ta “süda ei paa- 
duks patu pettuse läbi”; et ta ei vajuks 
allapoole ja allapoole, kuni ta langeb 
täiesti ära, kuni ta muutub “soolaks, 
mis on kaotanud oma soolasuse”: 
“Sest kui me tahtlikult teeme pattu 
pärast seda, kui oleme õppinud” ko- 
gemuse kaudu “tundma tõde, siis ei 
ole enam ohvrit pattude eest, vaid 
ainult mingi hirmus kohtu ootamine 
ja äge tuli, mis neelab vastased”. 


CII 


“Aga kuigi me ei või endid täieli- 
kult eraldada inimkonnast; kuigi 


on lubatud, et me teeksime neid soo- 
laseks selle usuga, mis Jumal on meie 
südametesse vajutanud; kas me äkki 
ei tee seda mõtlematult? Kas me ei või 
seda teistesse edasi anda salajasel ja 
peaaegu tunnetamatul moel? Nii et 
vaevalt keegi suudaks tähele panna, 
kuidas või millal see toimub? Nõnda 
ka ju sool annab oma maitse edasi sel- 
lesse, mis tema tõttu soolaseks muu- 
tub, ilma kärata ja ilma, et seda oleks 
võimalik väliselt tähele panna. Ja kui 
see on nii, siis kuigi me ei lähe maail- 
ma, võime ometigi olla varjatult tema 
sees. Nõnda võime oma usu iseenes- 
tele pidada ja mitte ärritada neid, ke- 
da me ei suuda aidata.” 


di n 31 
oi vVälr 


Teie osa on teha, mis teid 
on kästud: ülejäänu on 
Jumala käes. Teie ei ole 

selle eest vastutavad: 
jätke see Tema hooleks, 
kes teeb kõik hästi. 


Sellest liha ja vere tõenäolisest 


arutlusest oli hästi teadlik ka 
meie Issand. Ja Ta on sellele andnud 
täisvastuse nendes sõnades, mis 
nüüd vaatluse alla tulevad: mida sel- 
gitades ma kavatsen näidata, nagu 
ma teiseks väitsin end tegevat, et nii- 
võrd kui tõeline usk on meie süda- 
mes, on seda võimatu varjata, ka on 
see täiesti vastupidine selle autori ka- 
vatsusele. 

Esiteks, igaühel, kellel on see Jee- 
suse Kristuse usk, on võimatu seda 
varjata. Selle teeb meie Issand vastu- 
vaidlematult selgeks kahetahulise 
võrdlusega: “Teie olete maailma val- 
gus. Ei saa jääda märkamatuks linn, 
mis on mäe otsas.” 

“Teie”, kristlased, “olete maailma 
valgus” nii oma meelelaadi kui tegu- 
de poolest. Teie pühadus teeb teid nii- 


sama silmapaistvaks, kui on päike 
keset taevalaotust. Nii nagu te ei või 
ära minna maailmast, nii ei või teie ka 
sellesse jääda, ilma et oleksite nähta- 
vad kogu inimsoole. Te ei või põgene- 
da inimeste eest, ja kui te olete nende 
seas, siis on teil võimatu varjata oma 
alandlikkust ja tasadust ning neid tei- 
si hoiakuid, milles te püüate saada 
täiuslikuks, nagu teie Isa, kes on tae- 
vas, on täiuslik. Armastust, nagu tuld- 
ki, ei saa peita; ja kõige vähem siis, 
kui see särab tegudes, kui te rakenda- 
te endid armastuse töös, igasuguses 
heategemises. Samahästi kui kristla- 
se peitmisest võiksid inimesed mõel- 
da linna peitmisest: jah, samahästi 
võiksid nad varjata püha, innukat, ak- 
tiivset Jumala- ja inimesearmastajat, 


kui linna, mis mäe otsas. 
Tõsi on see, et inimesed, kes ar- 
mastavad pimedust rohkem kui 
valgust, sest nende teod on kurjad, 
näevad kui tahes palju vaeva tõesta- 
maks, et valgus, mis on teie sees, on 
pimedus. Nad räägivad valega kurja, 
kõiksugust kurja, sellest heast, mis 
on teie sees: nad panevad teile süüks 
seda, mis on kõige kaugemal teie mõ- 
tetest, mis on täiesti vastupidine selle- 
le, mida te olete või teete. Ja teie kan- 
natlik kindlameelsus heategemises, 
teie tasane kõikide asjade ärakanna- 
tamine Issanda pärast, teie alandlik, 
rahulik rõõm keset tagakiusu, teie vä- 
simatu vaevanägemine selleks, et või- 
ta kuri ära heaga, muudavad teid 
veelgi nähtavamaks ja silmatorkava- 


maks, kui te varem olite. 
Nii võimatu on hoida meie usku 
nähtavaks saamast, kui me seda 
just enesest ära ei heida; nõnda tühi- 
ne on mõte valguse varjamisest, kui 
me seda just ära ei kustuta. Kindel on 
see, et salajane, tähelepandamatu usk 
ei või olla Jeesuse Kristuse usk. Üks- 
kõik millist religiooni on võimalik 
varjata — ristiusk see ei ole. Kui risti- 
inimest saab varjata, siis ei saa teda 
võrrelda linnaga mäe otsas; maailma 
valgusega ega päikesega, mis särab 
ülal taevas ja mida näeb all kogu 
maailm. Sellepärast ärgu inimene, 
kelle Jumal on uueks teinud oma 
meele vaimus, iial lasku oma süda- 
messe tulla mõtet varjata seda val- 

gust või pidada oma usku üksnes ise- 
enesele; eriti pidades silmas seda, et 
tõelist ristiusku on mitte üksnes või- 
matu varjata, vaid see on ka täiesti 
vastupidine selle usu suure Autori ka- 


vatsusele. 
See ilmneb selgesti järgmistest 
sõnadest: “Ega süüdata ka lampi 
ja panda vaka alla.” Justkui ütleks Ta 
siin: “Nii nagu inimesed ei süüta lam- 
pi lihtsalt selleks, et seda kinni katta 
või varjata, nõnda ei valgusta ka Ju- 
mal ühtki hinge oma aulise tunnetuse 
ja armastusega selleks, et see kaetaks 
kinni ja seda varjataks, olgu siis terve- 
mõistuslikkuse (siinkohal küll eba- 
õigesti nimetatud), või häbi või vaba- 
tahtliku alandlikkuse abil; et seda var- 
jatakse kõrbes või maailmas; inimesi 
vältides või nendega suheldes. “Vaid 
see pannakse lambijalale, nii et selle 
valgus paistab kõigile majasolijatele.” 
Samamoodi on Jumala plaan, et iga 
kristlane oleks avatud vaatepunkt; et 
ta heidaks valgust kõigile, kes on te- 
ma ümber; et ta võiks nähtaval kom- 
bel väljendada Jeesuse Kristuse usku. 


Nõnda on Jumal kõikidel ajastu- 


tel maailmaga kõnelenud, mitte 
ainult ettekirjutuste, vaid ka eeskuju 
kaudu. Ta ei ole “jätnud andmata en- 
dast tunnistust” ühegi rahva seas, kus 
evangeeliumi hääl on välja läinud; 
kus mõnedki on tunnistust andnud 
Tema tõele nii oma elu kui oma sõna- 
dega. Need on olnud justkui “lambid, 
mis paistavad hämaras paigas”. Ikka 
ja jälle on nad olnud mõnede valgus- 
tajateks, jäägi säilitajateks, pisike- 
seks seemneks, keda “loetakse Issan- 
dale inimpõlveks”. Nad on toonud 
mõned vaesed lambad välja maailma 
pimedusest ning suunanud nende ja- 
lad rahuteele. 


Võib ette kujutada, et seal, kus 

Pühakiri ja asjade põhjused kõ- 
nelevad nii selgelt ja väljendusrikkalt, 
ei või teisalt jälle eriti kaugele jõuda, 
vähemalt tõe selgumise mõttes mitte. 
Kuid need, kes nõnda kujutlevad, tea- 
vad vaid pisut saatana sügavustest. 
Pärast kõike seda, mida Pühakiri ja 
mõistus on öelnud, on individualistli- 
ku religiooni, kristlase maailmast lah- 
kumise või vähemalt enese sellesse 

peitmise tõenäolikud ettekäänded 
nõnda haaravad, et meil läheb tarvis 
Jumala kogu tarkust, et näha läbi see 
püünis; meil läheb tarvis Jumala kogu 
väge, et selle eest põgeneda — nõnda 
palju ja nii tugevaid vastuväited on 
esitatud selle vastu, et oldaks sotsiaal- 
sed, avatud, aktiivsed kristlased. 


-C III 


Nendele vastami- 


seks oli mõeldud 
kolmas punkt, mille ma 
ette panin. Esiteks, tihti 
on vastu väidetud, et reli- 
gioon ei seisa mitte välis- 
tes asjades, vaid süda- 
mes, kõige sügavamal hinges; et see 
on hinge ühendus Jumalaga, jumalik 
elu inimese hinges; et väline religioon 
ei ole midagi väärt; mõistes, et Juma- 
lal “ei ole head meelt põletusohvrist”, 
välispidisest teenimisest, vaid puhas 
ja püha süda on “see ohver, mida Ju- 
mal ei põlga”. 

Ma vastan, et tõesti on tõsi, et reli- 
giooni juur asub südames, kõige süga- 
vamal hinges; et see on hinge ühen- 
dus Jumalaga, jumalik elu inimese 
hinges. Aga kui see juur on inimese 
südames, siis ei või ta muidu kui aja- 
da välja oksi. Ja nendeks on mitmed 
välise kuulekuse toimingud, millel on 
osa samas loomuses ja mis järelikult 
ei ole mitte ainult religiooni tunnused 
või märgid, vaid selle olemuslikud 
osad. 

Tõsi on ka see, et paljas välispidine 
religioon, millel ei ole südames juurt, 
ei ole midagi väärt; et Jumalal ei ole 
rohkem head meelt niisugusest väli- 
sest teenimisest, kui Tal oli juutide põ- 
letusohvritest, ja et puhas ja püha süda 
on see ohver, millest Tal on alati hea 
meel. Kuid Tal on hea meel ka igasu- 
gusest välispidisest teenistusest, mis 
tõuseb südamest; meie palvete ohver- 
damisest (olgu avalikult või omaette), 
meie kiituse- ja tänuohvritest; meie 
annetuste ohverdamisest, mis alandli- 
kult on Temale pühendatud ja täieli- 
kult Tema auks rakendatud; ja meie 
ihu ohverdamisest, mida Ta eriliselt 
ootab, mida apostel “kutsub “meid” 
üles Jumala suure halastuse pärast 
tooma” “Jumalale elavaks, pühaks ja 
meelepäraseks ohvriks”. 


Selle ühe kavat- 
susega, et inime- 
sed “ülistaksid 
sinus Jumalat”, 
mine edasi Tema 
nimel ja Tema 
tugevuse jõus. 


Teine vastuväide, eelmisega 
peaaegu seotud, on see, et ar- 
mastus on kõik kõiges: et see on 
“Seaduse täitmine”, “käsu lõpp”, iga 
Jumala käsu lõpp; et ükskõik, mis me 
teeme ja mis me kannatame, kui meil 
ei ole armastust, siis ei ole meil sellest 
kasu; ja sellepärast suunab apostel 
meid “taotlema armas- 
tust”, ja ta nimetab seda 
“veel ülevamaks teeks”. 
Ma vastan, et on ise- 
enesestmõistetav, et “Ssii- 
rast usust” tulev Jumala- 
ja inimesearmastus on 
kõik kõiges, “Seaduse 
täitmine”, Jumala iga kä- 
su lõpp. Tõsi on ka see, 
et ilma selleta on kõik, mis me teeme, 
mis me kannatame, meile kasutu. 
Kuid sellest ei järeldu, nagu oleks ar- 
mastus kõik [kõiges] selles mõttes, et 
see on ülem usust või headest tegu- 
dest. See on “Seaduse täitmine” selles 
mõttes, et see mitte ei vabasta meid 
sellele kuuletumast, vaid sunnib meid 
seda tegema. See on “käsu lõpp” sel- 
les mõttes, et iga käsk suunab sellele 
ja leiab selles oma keskme. Möön- 
dakse ju, et ükskõik, mida me teeme 
või kannatame — ilma armastuseta 
pole sellest midagi kasu. Kuid üks- 
kõik, mida me teeme või kannatame 
armastuse tõttu, olgu see siis kas või 
ainult sõimu kannatamine Kristuse 
pärast või Tema nimel karikatäie kül- 
ma vee andmine — mingil juhul ei jää 


see ilma tasuta. 
“Kuid kas ei suuna apostel meid 
“taotlema armastust”? Ja kas ei 
nimeta ta seda “veel ülevamaks 
teeks'?” Ta suunab meid küll “taotle- 
ma armastust”, kuid mitte ainult seda. 
Tema sõnad on: “Taotlege armastust 
ja olge innukad nõudma vaimuande.” 
(Kr 14:1) Jah, “taotlege armastust” ja 
igatsege kulutada ja kuluda oma ven- 
dade heaks. “Taotlege armastust”, ja 
nii palju, kui teil on võimalust, tehke 

head kõikidele. 
Samas salmis, kus ta nimetab selle 
— armastuse tee — “veel ülevamaks 
teeks”, suunab ta korintlasi igatsema 
selle kõrval ka teisi ande; jah, neid in- 
nukalt nõudma. “Aga taotlege,” ütleb 
ta, “suuremaid armuande. Ja ma näi- 
tan teile veel ülevama tee.” (1Kr 12:31) 

Ülevama kui mis? Kui “tervendami- 
se” või “keeltega rääkimise” või 
“keelte tõlgendamise” annid, mida ni- 
metati eelmises salmis. Kuid mitte 
ülevama kui sõnakuulmise and. Sel- 
lest apostel ei kõnele; ka ei kõnele ta 
üldse mitte välispidisest religioonist. 
Seega on see tekst käesoleva küsimu- 
se jaoks liiga lai. 

Kuid oletagem, et apostel oleks kõ- 
nelenud nii välispidisest kui seesmi- 
sest religioonist ning neid üheskoos 
võrrelnud; oletagem, et võrdluses 
oleks ta kindla eelistuse andnud vii- 
masele; oletagem, et ta oleks eelista- 
nud (nagu ta õigusega võikski) ar- 
mastavat südant ükskõik millistele 
välistele tegudele. Ometigi ei järeldu 
sellest, et me peaksime hülgama ühe 
või teise. Ei, Jumal on need kokku 
pannud maailma algusest peale. Ja 
neid ärgu inimene lahutagu! 


“Aga “Jumal on Vaim ja kes teda 


kummardavad, peavad teda vai- 
mus ja tões kummardama”. Ja kas 
sellest ei ole küllalt? Jah, kas ei peaks 
me selleks rakendama kogu oma 
meelejõudu? Kas ei kammitse väliste- 
le asjadele tähelepanu osutamine 
hinge, nõnda et see ei saa pühas kon- 
templatsioonis kõrgustes liuelda? 
Kas ei suru see alla meie mõttejõudu? 
Kas ei ole sel loomulikku kalduvust 
meelt takistada ja eksitada? Samas 
soovib püha Paulus, “et me oleksime 
ilma mureta* ja “püsiksime kõrvale- 
kaldumatult Issandas”.” 

Ma vastan: “Jumal on Vaim ja kes 
teda kummardavad, peavad Teda vai- 
mus ja tões kummardama.” Jah, ja 
sellest on küllalt: me peaksime sel- 
leks rakendama kogu oma meelejõu. 
Kuid siis küsiksin ma: “Mida tähen- 
dab Jumalat, Vaimu, kummardada 
vaimus ja tões?” Noh, see tähendab 
Teda kummardada meie vaimuga; 
kummardada Teda nõnda, nagu 
ainult vaimud suudavad. See tähen- 
dab uskuda, et Ta ontark, õiglane, pü- 
ha olend, kelle silmad on liiga puhtad 
selleks, et näha kurja; ja kes ometi on 
halastusrikas, armuline ja pikameel- 
ne; kes annab andeks ülekohtu ja üle- 
astumise ja patu; kes heidab kõik 
meie patud oma selja taha ja võtab 
meid vastu oma armastatus. See tä- 
hendab armastada Teda, rõõmustada 


Temas, igatseda Teda kogu oma sü- 
damest ja meelest ja hingest ja jõust; 
matkida Teda, keda me armastame, 
puhastades endid, nagu Tema on pu- 
has; ning olla kuulekas Talle, keda 
me armastame ja kellesse usume nii 
mõttes kui sõnas kui teos. Järelikult 
on üks osa Jumala vaimus ja tões 
kummardamisest see, et me peame 
Tema väliseid käske. Kirgastada Teda 
siis oma ihu ja vaimuga, minna läbi 
väliste tegude Tema poole tõstetud 
südamega, teha oma igapäevasest 
tööst ohver Jumalale, osta ja müüa, 
süüa ja juua Tema kirkuseks: see on 
Jumala kummardamine vaimus ja 
tões, samapalju kui seda on kõrbes 
Tema poole palvetamine. 


Aga kui see on nii, siis on kon- 


templatsioon ainult üks viis 

kummardada Jumalat vaimus ja tões. 
Sellepärast tähendaks enese loovuta- 
mine täielikult ainult sellele vaimse 
kummardamise teiste osade hävita- 
mist, mis on Jumalale samavõrra vas- 
tuvõetavad ja hingele mitte kahjuli- 
kud, vaid samavõrra kasulikud. Sest 
oleks suur viga arvata, et tähelepanu 
nendele välistele asjadele, mille juur- 
de Jumala ettehooldus meid on kut- 
sunud, oleks üldse kristlasele kam- 
mitsaks või takistuseks nägemaks 
alati Teda, kes on nähtamatu. See ei 
suru üldse mitte maha tema mõtteli- 
sust; see ei takista ega eksita tema 
meelt; sellele, kes teeb seda kõike kui 
Issandale, ei tekita see mingit ebamu- 
gavat või kahjulikku muret: sellele, 
kes, ükskõik mida ta teeb, olgu sõna- 
des või tegudes, teeb seda Issanda 
Jeesuse nimel; kellel on ainult üks 
hingesilm, mis käib ringi välistel asja- 
del ja teine, mis on liikumatult kinni- 
tatud Jumalale. Õppige, mis see tä- 
hendab, te vaesed erakud, et te võik- 
site selgelt eristada oma usupuudust. 
Jah, et te enam ei mõistaks teiste üle 
kohut endi järgi, selleks minge ja õp- 
pige, mis see tähendab: 

Sa, Issand, õrnas armastuses 

Kõik mu koormad kannad; 

Mu südant tõstad taevastes” 

Ja sinna teda jätad. 

Ma rahus rajurattal istun 

Üksi keset inimhulki, 

Su jalge ees ma ootan, 

Kui kõik Su tahe sünnib. 


Kuid suur vastuväide on endi- 


selt alles. “Meie pöördume,” üt- 
levad nad, “kogemuse poole. Meie 
valgus säras: me kasutasime väliseid 
asju palju aastaid, ja ometi ei olnud 
neist midagi kasu. Me pidasime kõiki 
seadmisi, kuid me ei olnud sellepä- 
rast sugugi paremad — ka mitte keegi 
teine. Tõesti, me olime hoopis hulle- 
mad. Sest kujutlesime, et nende asja- 
de tegemise tõttu oleme kristlased, 
kui me tegelikult ei teadnudki, mida 
kristlus tähendas.” 

Seda tõsiasja ma möönan. Ma 
möönan, et teie ja veel kümme tuhat 
on sel kombel kuritarvitanud Jumala 
seadmisi, pidades vahendeid eesmär- 
kideks, arvates, et nende või mingite 
muude väliste tegude tegemine on 
kas Jeesuse Kristuse religioon või on 
need vastuvõetavad selle asemel. 
Kuid võtkem ära väärkasutus ja jät- 
kem alles kasutus. Kasuta nüüd kõiki 
väliseid asju, aga kasuta neid pidevalt 
silmas pidades oma hinge uuenda- 
mist õiguses ja tõelises pühaduses. 
Kuid see ei ole kõik. Nad kinni- 

tavad: “Kogemus näitab meile 
samuti, et püüdmine teha head ei ole 
muud kui mahavisatud vaev. Mis on 
sellest kasu, kui toita või katta ini- 
meste ihusid, kui nad langevad otse 
põrgutulle? Ja mida head võib keegi 
teha nende hingedele? Kui need muu- 
tuvad, siis teeb seda Jumal ise. Peale- 
gi, kõik inimesed on kas head, vähe- 
malt soovivad nad seda, või jonnakalt 
kurjad. Esimestel ei ole meid tarvis. 
Palugu nad abi Jumalalt ja seda an- 
takse neile. Ja viimased ei saa meilt 
mingit abi. Jah, meie Issandki keelab 
“heita pärleid sigade ette”.” 

Ma vastan: (1) ükskõik kas nad 
viimselt saavad hukka või pääsevad, 
teid on selgesõnaliselt kästud toita 
näljaseid ja katta alastiolijaid. Kui te 
seda suudate ja ei tee mitte, siis üks- 
kõik mis nendest saab, teie lähete 
igavesse tulle. (2) Kuigi on nii, et 
ainult Jumal muudab südameid, siis 
teeb Ta seda üldiselt inimese kaudu. 
Meie osa on teha kõik, mis meist ole- 
neb, nii innukalt, nagu me ise suu- 
daksime neid muuta, ja siis jätta see 
asi Tema hooleks. (3) Jumal, vastates 
nende palvetele, ehitab oma lapsi 
üles üksteise abil igas heas annis, 

toites ja tehes tugevaks kogu “ihu nii, 
nagu on iga üksikliikme ülesanne”. 
Nõnda et “silm ei või öelda käele: 
“Mul ei ole sind tarvis!” või jälle pea 
jalgadele: “Mul ei ole teid tarvis!”. Vii- 
maks, kuidas olete kindlad, et teie ees 
olevad inimesed on koerad või sead? 
Ärge langetage nende üle otsust, en- 
ne kui olete nad läbi katsunud. “Sest 
millest sa tead, inimene, et sa oma 
venna päästad”, et sa, Jumalaga koos, 
päästad tema hinge surmast? Kui ta 
lükkab põlgusega tagasi sinu armas- 
tuse ja teotab head sõna, siis on aeg 


anda ta üle Jumalale. 
“Me oleme proovinud. Me oleme 
näinud vaeva, et kujundada üm- 
ber patuseid. Ja mis oli sellest kasu? 
Paljudele ei suutnud me ülepea mingit 
muljet avaldada. Ja kui mõned muu- 
tusidki viivuks, siis oli nende headus 
nagu hommikukaste ja peagi olid nad 
sama halvad, eh, veelgi hullemad kui 
iial enne. Niiviisi teeme neile ainult 
kahju — ja iseenestele ka; sest meie 
meeled olid piitsutatud ja rööpast väl- 
jas; küllap olid nad armastuse asemel 
täis viha. Sellepärast oleks olnud pa- 
rem pidada oma usk enestele.” 

On vägagi võimalik, et ka see asi 
on tõsi, et te olete proovinud teha 
head ja sellest pole asja saanud; jah, 
et need, kes näisid olevat ümber kuju- 
nenud, langesid tagasi pattu ja nende 
viimane lugu oli hullem kui esimene. 
Ja mida siin imestada? Kas ori on suu- 
rem oma isandast? Ent kui sageli nägi 
Tema vaeva, et päästa patuseid! Ja 
nad ei võtnud Teda kuulda; või kui 
nad järgisid Teda pisut, siis pöördusid 
nad tagasi nagu koer oma okse juur- 
de. Aga Tema ei loobunud püüdmast 
teha head. Seda enam ei peaks teie 
loobuma, ükskõik, kui edukad te sel- 
les olete. Teie osa on teha, mis teid on 
kästud: ülejäänu on Jumala käes. Teie 
ei ole selle eest vastutavad: jätke see 
Tema hooleks, kes teeb kõik hästi. 
“Külva oma seemet hommikul ja ära 
lase oma käsi puhata õhtul, sest sa ei 
tea, mis õnnestub, kas see või teine!” 
(Kg 11:6) 

“Ent see proovimine piitsutab ja 
teeb tuska su enese hingele.” Seda 
võib-olla just sel põhjusel, et sa arva- 
sid end olevat vastutav selle asja pä- 
rast — mida aga ükski inimene ei ole 

ega saagi olla. Või äkki sellepärast, et 
sa ei olnud valvel; sa ei olnud valvel 
omaenese vaimu üle. Kuid see ei ole 
põhjus olla Jumalale sõnakuulmatu. 
Proovi veel, aga proovi nüüd ettevaat- 
likumalt kui enne. Tee head (nagu sa 
andeks annad) “seitse korda, vaid kas 
või seitsekümmend seitse korda”. Ent 
ole kogemuse põhjal targem: katseta 
seda iga kord ettevaatlikumalt kui en- 
ne. Ole alandlikum Jumala ees, roh- 
kem veendunud selles, et iseenesest ei 
suuda sa midagi teha. 
Ole kiivam omaenese 
vaimu suhtes, õrnem ja 
valvsam palves. Nõnda 
“viska oma leib vee 
peale, sest pikapeale sa 
leiad selle jälle”! 


-C IV 


Vaatamata kõigile 


neile tõenäolikele 
ettekäänetele selle varjamiseks “paist- 
ku teie valgus inimestele, et nad teie 
häid tegusid nähes ülistaksid teie Isa, 
kes on taevas”. See on praktiline ra- 
kendus, mille meie Issand ise teeb 
käesoleva käsitluse kohta. 

“Nõnda paistku teie valgus” — teie 
südame alandlikkus, teie leebus ja tar- 
kuse tasadus; teie tõsine, kaalukas 
mure igaviku asjade pärast ning kur- 
bus inimeste pattude ja õnnetuste pä- 
rast; teie siiras igatsus üldise pühadu- 
se ja täieliku õnne järgi Jumalas; teie 
õrn hea tahe kogu inimkonna suhtes 
ja tuline armastus teie ülima heategija 
vastu. Katsuge, et te ei varja seda val- 
gust, millega Jumal teie hinge on val- 
gustanud, vaid laske sellel “paista ini- 
meste ees”, kõigi ees, kellega te koos 
olete, kogu oma käitumises. Säragu 
see veelgi silmapaistvamalt teie tegu- 
des, kui te teete kõikvõimalikku head 
kõikidele inimestele; ja teie kannata- 
mises õiguse pärast, samal ajal “olles 
rõõmsad ja hõisates, sest teie palk on 


suur taevas”! 
“Nõnda paistku teie valgus ini- 
mestele, et nad näeks teie häid 
tegusid”: nii kaugel olgu kristlane sel- 
lest, et ta iial kavatseks või igatseks 
varjata oma usku. Vastupidi, olgu teie 
sooviks seda mitte varjata, mitte pan- 
na “lampi vaka alla”. Kandke hoolt 


Ära häbene isegi 
seista üksi, kui see 
vaid sünnib Jumala 
teedel. Säragu see 
valgus, mis on sinu 
südames, kõikides 
su heades tegudes, 
nii vagaduse tegu- 

des kui halastuse 

tegudes. 


selle eest, et paneksite selle “lambija- 
lale, nii et selle valgus paistab kõigile 
majasolijatele”. Pange ainult tähele, et 
te selles kõiges ei otsiks kiitust iseene- 
sele, vaid teie ainsaks eesmärgiks ol- 
gu, et kõik, kes näevad teie häid tegu- 
sid, “ülistaksid teie Isa, kes on taevas”. 


Olgu see teie üksainus ülim ees- 


märk kõikides asjades. Seda sil- 
mas pidades olge lihtsad, avatud, var- 
jamata. Teie armastus olgu siiras. 
Miks peaksite varjama 
ausat, omakasupüüd- 
matut armastust? Ärgu 
leitagu = pettust teie 
suust: olgu teie sõnad 
ehtne pilt teie südamest. 
Teie vestluses ärgu olgu 
häma ega reserveeri- 
tust, maski teie käitumi- 
ses. Jätke see nendele, 
kes peavad silmas teisi 
kavatsusi — kavatsusi, 
mis ei talu valgust. Olge kavaluseta ja 
lihtsad kogu inimsoo vastu, et kõik 
võiksid näha seda Jumala armu, mis 
on teie sees. Ja kuigi mõned teevad 
oma südame kõvaks, teised võtavad 
ometi teadmiseks, et te olete olnud 
koos Jeesusega ning andes endid 
“oma hingede suurele Ülevaatajale”, 
“ülistavad teie Isa, kes on taevas”. 
Selle ühe kavatsusega, et inime- 
sed “ülistaksid sinus Jumalat”, 
mine edasi Tema nimel ja Tema tuge- 
vuse jõus. Ära häbene isegi seista üksi, 
kui see vaid sünnib Jumala teedel. Sä- 
ragu see valgus, mis on sinu südames, 
kõikides su heades tegudes, nii vaga- 
duse tegudes kui halastuse tegudes. Ja 
selleks, et suurendada oma võimet te- 
ha head, ütle lahti igat sorti üleliigsu- 
sest. Jäta ära kõik mittevajalikud kulu- 
tused toidule, sisustusele, riietusele. 
Ole Jumala mitmesuguste andide, isegi 
madalamate andide hea majapidaja. 
Jäta ära mittevajalik ajakulu, kõik tar- 
betud või kasutud toimingud. Ja “tee 
oma jõudu mööda kõike, mida su käsi 
suudab korda saata”. Ühesõnaga, ole 
täis usku ja armastust; tee head, kan- 
nata kurja. Ja ole selles “kindel, kõigu- 
tamatu”; jah, “ning ikka innukas Issan- 
da töös, teades, et sinu vaevanägemine 
Issandas ei ole tühine”. 
Tõlkinud Priit Gregorios Tamm 

Kallid külalised — inglid 
eptember oli Kärsa kogudusele külalisterohke. Piib- 
lis manitsetakse olema külalislahke. 

Kirjast heebrealastele (13:2) loeme: “Ärge unustage 
külalislahkust, sest selle läbi on mõned ise seda aimama- 
ta võtnud külalistena vastu ingleid.” 

22. septembril kirikus enne jumalateenistuse algust 
küünlaid süüdates märkan uksel eredas päikesejoones ki- 
rikulisi: superintendent Taavi Hollman abikaasa ja kahe 
noorema lapsega. Päikesepaiste hämaras esikus tekitas 
tunde, nagu oleksidki tulijateks inglid. Suur kohtumis- 
rõõm tulvas südamesse! Jumalateenistust alustas ja lõpe- 
tas Hollmanide tütreke viiulit mängides. Vaimustav! Taa- 
vi Hollmani sõnum: “Ükski teener ei teeni kahte isandat 
korraga ...” ja arutelu nende teemade ümber oli väga hu- 
vitav. Pärast jumalateenistust saime veel nautida osadust 
kohvilauas. Tänan Sind, Issand, armsate külaliste eest. 

29. septembri jumalateenistust õnnistati taas külalis- 
tega. Seda viis läbi grupp noori Eesti evangeelseid üli- 
õpilasi. Nad olid paar päeva koos Ahja misjonikeskuses 
ning valmis pühapäeval Jumalat teenima Kärsa kirikus. 
Nad olid hästi valmistunud. A jäid meenutama kau- 


nid laululehed, mida kõikidele jagati, ning saime laulda 
süntesaatori saatel: Hinga sisse uue päeva armu, lase 
sisse päiksepaistes päev ... Veel sügavam on see, Su ar- 
mastus ja hoolitsus ... Andkem tänu rõõmsa meelega ... 
Kui Sina mind saadad, siis samm on mul kindel ... 

Ja kindel oli ka see, et Jumal oli meiega. Seda võisime 
kogeda üksteisele “Jumala rahu!” soovides ning kallista- 
des. Lõpetuseks sai tehtud ka ühispilt kiriku trepil. Juma- 
la arm jäägu kõigi teiega. 

Ole kiidetud Kõigeväeline Jumal rõõmsate kohtumiste 
eest! Ootame neid! 

IRJA SAKSING, Kärsa kogudus 


In memoriam 


Ilmar Looris 
5. aprill 1929 — 12. oktoober 2013 


õlluste kogudust teeninud pastor Ilmar Looris 
To viimsele teekonnale Tõlluste palvema- 
jast ja sängitati Räimaste kalmistu maamulda lau- 
päeval, 19. oktoobril. 

Tartu kogudus tähistas 90. sünnipäeva 


oktoobril sai Tartu Püha Luuka kogudus 
2 8 e90-aastaseks. Seda suurt tähtpäeva tähista- 
ti tänumeeles pühapäeval, 27. oktoobril. Nagu 
tavaks saanud, külastas kogudust sel puhul super- 
intendent Taavi Hollman koos abikaasa Merle ja 
lastega. 

90 aastat on pikk aeg ja sellesse on mahtunud pal- 
ju, mille eest olla tänulik, ja palju ka sellist, millest õp- 
pida. Üks on kindel - Jumalal on koht 
ja plaan sellele kogudusele, sellest 
tunnistab Tema eriline õnnistus kõiki- 
de nende kümnendite vältel. Oli aegu, 
kus koguduse edasine tegutsemine oli 
küsimärgi all: 1941. aasta suvel kaota- 
ti Nõukogude — hävituspataljonide 
mürsku- 
de tõttu koguduse kodu Val- 
likraavi tänavas; sõja ajal ja 
mõni aeg pärast sõda ei ol- 
nud kogudusel korralist pas- 
torit, nii et kohta pidi täitma 
luterliku kiriku õpetaja Har- 
ri Haamer. Kaua aega oldi il- 
ma oma koduta Tartu eri 
paikades, kuid Jumala ime 
kaudu ollakse taas tagasi 
oma metodisti paradiisiks 
nimetatud kohas Vallikraavi 
tänavas. 

Superintendent kutsus 

oma jutluses Ja 15:1—8) Kd 


Sünnipäevatort. 


e FP 


gudust kandma vilja. Kogudus ei ole Tartus ole- 
mas iseenese jaoks, vaid inimestele, kes elavad 
selles linnas ja vajavad elavat Jumalat. See sõ- 
num oli igati ajakohane, kuna kogudus ise on ka 
oma eesmärgiks seadnud aina rohkem järgida Jeesust ja 
seeläbi kutsuda teisi järgima Teda. 

Koguduse tähtpäev tõi kokku nii omasid kui ka külali- 
si, uusi ja vanu sõpru lähedalt ja kaugelt. Pidulikule juma- 
lateenistusele, kus muusikaga teenisid Lea Kangur (laul), 
Jaan Kont (klarnet ja saksofon) ning Peeter Rahuvarm 
(klahvpillid), järgnes rikkalik pidulaud, kus sai heietada 
mälestusi möödunust ja vaadata tähtpäevaks üles pandud 
fotonäitust aegadest, kui vanad olid noored. Lõpuks sai 
võistkondlikult mõõtu võtta ka koguduse ajalugu, inimesi 
ja eluolu puudutanud viktoriinist, kus tõsiste faktide kõr- 
val esitati ka vimkaga küsimusi. 

Ilus päev jättis hinge tänutunde mineviku eest ja lootu- 
se Jumalale tuleviku suhtes. 
ka GREGORIOS TAMM, era kogude 

Tartu Püha Luuka kogudusepere 90. sünnipäeval. 


Fotod: Tartu kogudus 


Fotod: ANDRES KAPP ja UNO LOORIS 


(12) 


AASTAKONVERENTS 2013 


Kirikuõu sai kauni aia 
eptembris-oktoobris võis Tallinna kiriku ümbruses 

Sta tegutsemas töö- 

mehi — nii koguduse liik- 

meid kui võõraid, aga ka 

tehnikat. 

Üks ehitustöö ettevõt- 
mise põhjus oli asjaolu, et 
kiriku taha õuele hakkas 
kogunema igat sorti rah- 
vast, kes jätsid maha ka 
tühja taarat, suitsukonisid 


ja muud prahti. Lisaks märgati, et juba pikemat aega täi- 


tuvad kiriku prügikonteinerid saladuslikul moel ja kiires- 

ti ümberasuvate korter- 

t majade - olmeprügiga. 

Prügivedu pole aga mitte 
odavate killast teenus. 

Niisiis valmis taga- 
õuel 54 meetrit pikk ja 
1,5 meetrit kõrge nägus 
raudaed, mis püstitatud 
tugevale betoonist vun- 
damendile. Sellega pan- 
di punkt kirikut ümbrit- 
seva aia ehitusele. Aia projekti kooskõlastamine võttis 
Tallinna linnavalitsuses aega peaaegu aasta. Tallinna 
pühakoja majandusjuhil Uno Loorisel oli vaja käia linna- 
valitsuses üle kümne korra, et läbi hammustada büro- 
kraatia tõkked. Töö teostas aga Tallinna vene koguduse 
venna Igor Nikolajevi ehitusettevõte. 

Aed läks maksma 17 000 eurot, mis on väga suur sum- 
ma. Selle kokkusaamiseks kuulutati ühel septembri juma- 
lateenistusel välja ka erikorjandus. Seda üleskutset juhtus 
Pereraadio vahendusel kuulama ka üks Oleviste kogudu- 
se eakas vend. Jumal andis talle südamesse annetada aia 
ehituseks 1000 eurot. Tänu Jumalale sellise imelise inim- 
südamete puudutamise eest. Täname kõiki vendi-õdesid, 
kes aitavad oma annetusega kergendada selle suure sum- 
ma tasumist. Raha kogumine jätkub. 

ANDRES KAPP Tallinna kogudus 


Fotod: JOEL AULIS 


Remonditööd trepi juures 


änavu suvel võeti Tallinna koguduses ette ka kiriku- 
hoone peatrepi remont. 


Juba MUNE kestad pärast kiusas sissepü- 
hitsemist hakkas trepp näitama esimesi lagune- 
mismärke — katteplaadid hakkasid lahti tulema. 
Käesolevaks aastaks oli seis selline, et ei jäänud 
üle muud, kui võtta ette kapitaalne remont. 12. 
juulist tehtigi töödega algust. Vanad graniidist 
katteplaadid eemaldati ja puhastati — kokku 210 
ruutmeetrit. Ukseesise platvormi betoonplaat 1õ- 
huti üles ja valati uus. Seejärel paigaldati katte- 
plaadid tagasi. 10. novembriks jõuti asjaga nii 
kaugele, et treppi sai taas kasutada ning kirikulised võisid 
majja siseneda peaukse kaudu. Kogu töö tehti ära oma 
koguduse vabatahtlike nõu ja jõuga — 35 abilist on teinud 
kokku tööd üle 900 tun- 
ni. Tänu Jumalale ja kõi- 
gile tublidele abilistele! 
Tööde lõpetamine jääb 
siiski veel kevadet ning 
soojemaid ilmu ootama. 
JOEL AULIS 
Tallinna kogudus 


Jõhvi kogudus avas tööpunkti Helsingis 


astor Artur Põllu initsiatiivil avati Helsingis Jõhvi 
koguduse venekeelne tööpunkt. 

13. oktoobril avati Helsingis Jõhvi koguduse venekeel- 
ne tööpunkt. Jõhvilaste venekeelse töö alustamise ideele 
Soomes on toetust avaldanud ka piiskop Christian Alsted. 
Jõhvi kogudus teostab seda projekti koostöös Helsingi 
Kristuse kirikuga, kus on pastoriks Kaikka Växby. a 


Rakvere kogudus sai 93 


oguduse sünnipäeva tähistati Rakveres 17. no- 
Kiivi 

Tavalisest pidulikumal jumalateenistusel Rakveres jut- 
lustas Olav Pärnamets ja muusikaga teenis Tallinna kogu- 
duse segakoor. KT 

MEELI TANKLER, EMK TS-i rektor 


EMK aastakonverents 
otsustas, et meie oma 
seminar — EMK Teoloogili- 
ne Seminar - on kiriku 
jaoks nii oluline, et peab 
igal juhul jätkama ise- 
seisva kõrgkoolina. 


erve aasta olid küll juba 
käinud läbirääkimised või- 
maliku ühinemise osas 
EELK Usuteaduse Insti- 
tuudiga ning rohkesti 
aega, mõttejõudu ja mõnevõrra finant- 
segi oli selles protsessis kulutatud. Lä- 
birääkimistes oli jõutud päris konk- 
reetsete detailideni, kuidas ühiselt toi- 
miv kool võiks välja näha — samas ker- 
kisid üles ka mitmed küsimused, eriti 
küsimus metodistliku identiteedi säili- 
tamisest teisele konfessioonile alluvas 
koolis. Lõpliku otsuse langetamine se- 
minari staatuse kohta on meie kirikus 
aastakonverentsi pädevuses ja semina- 
ri eestseisuse soovitusel kõlas seekord- 
ne otsus: EMK soovib, et seminar jät- 
kaks tegevust iseseisva kõrgkoolina. 


Väärtustades väärtustamist 


Seminari jaoks oli selline otsus sel- 
ge kinnitus, et kirik on väärtustanud 
meie antavat teoloogilist haridust ning 
peab jätkuvalt oluliseks seminari ja ki- 
riku koostööd. Tahame omalt poolt te- 
ha kõik, et seda usaldust õigustada ja 
kiriku arengusse oma panus anda. 
Uurisin oma äsja kaitstud doktoritöös, 
kuidas Baltimaade metodisti kirikud 
kogudusetööd teevad ja mida nad sel- 
leks vajavad, et tugevamaks saada ja 
edeneda nii evangeeliumikuulutuses 
kui ka praktilises teenimistöös. Sel- 
leks külastasin mitmeid kogudusi, 
vestlesin pastorite ja koguduseliikme- 
tega ning valmis analüüs sellest, kas ja 
kuivõrd meie seminari õppekava ko- 
guduse töötegijate ootusi täidab ning 
neid tööks vajalike teadmiste-oskuste- 
ga varustab. Sellele analüüsile toetu- 
des oleme juba õppekavasse mõned 

täiendused sisse viinud; vajalikke 
muudatusi töö- ning õppekorralduses 
on tulemas veelgi. Arutlesime nende 
uurimustulemuste üle ka EMK pasto- 
ritega nende korralisel õppepäeval 
septembris — seminar korraldab möö- 
dunud aastast alates koostöös super- 
intendendiga pastorite täiendkooli- 
tust. Ühtlasi innustame ka oma õppe- 
jõude ennast täiendama — nii näiteks 
istuvad meie õppejõud novembrikuus 
koos teiste teoloogiliste koolide õppe- 
jõududega kaheks päevaks koolipinki, 
et õpetamist õppida. 


Tähistades kahte aastakümmet 


Käesolev aasta on seminari jaoks 
juubeliaasta. EMK TS kutsuti 20 aastat 
tagasi ellu just selleks, et kirikut teeni- 
da ja töötegijaid võimalikult hästi ette 
valmistada, pakkudes neile nii häid 
teoloogilisi teadmisi kui ka soodsat 
kasvukeskkonda vaimulikuks kujune- 
miseks ja küpsemiseks. Nüüdseks ole- 
me varustanud töötegijatega mitte 
ainult oma kirikut, vaid ka mitmeid 
naaberkirikuid, kokku on lõpetanuid 
182. Juunikuus 2013 lõpetas taas 10 
tublit inimest ja septembris võtsime 
10 uut üliõpilast vastu, nii et õppurite 
arv jäi tasakaalu: 77 üliõpilast. Uuene- 
nud ja mõnevõrra tihendatud õppeka- 
va kestab nüüdsest nelja aasta asemel 
kolm, nagu Euroopa haridussüsteemis 
tavapärane. Kindlasti vaatame jätku- 
valt üle oma õpetamise viisi ja õppe- 
ainete sisu, et ettevalmistus koguduses 
teenimiseks oleks võimalikult praktili- 
ne, samas aga kannaks endas ka kõiki 
neid olulisi teadmisi, millele head ko- 
guduslikku praktikat rajada. Tundub, 
et oleme õigel teel — Rumeenias äsja 

rajatud metodisti kiriku pastor Rares 
Calugar, meie kaugõppija, andis no- 
vembrikuus USA-s toimunud Ida- 
Euroopa metodisti kiriku partnerluse 
ümarlaual meie koolile kõrge hinnan- 
gu, tehes seda väga emotsionaalselt ja 
vaimustusega: “Ma saan sealt teoloogi- 
lise väljaõppe, millel on kõige praktili- 
sem otsene väärtus minu teenimistöö 
jaoks Rumeenias!” 


Koostööst 


Kevadel allkirjastatud koostööme- 
morandum Asbury Teoloogilise Semi- 
nariga kinnitab meie jätkuvat omava- 
helist koostööd ning loodame, et suu- 
dame lisaks õppejõudude vahetusele 
lähiajal ka ühe ühise uurimisprojekti 
algatada. Ka siinsamas Eestimaa pin- 
nal arendame mitmesugust koostööd: 
näiteks on värsked läbirääkimised 
Päästearmee esindajatega viinud tule- 
museni, et järgmisest sügisest osale- 
vad ka nende vene keelt kõnelevad 
töötegijad mitmetes meie loengutes. 


Ees seisab hindamisprotsess 


Seminari jaoks on olnud väga kinni- 
tav teada, et paljud inimesed Eesti Me- 
todisti Kirikus üle kogu Eestimaa kan- 
navad meid püsivalt oma palvetes ja on 
seminari toetanud ka annetustega. 
Järgmisel kevadel seisab seminaril taas 
ees hindamisprotsess, kus kaalutakse 
ning mõõdetakse meie vastavust kõrg- 
hariduses kehtivatele normidele ja 
standarditele. Hoidke seminari jätku- 
valt oma palvetes, eriti selle hindamis- 
protsessi vältel, ja innustage inimesi 
õppima — nii neid, kes juba on semina- 
ri üliõpilased, kui ka neid, kes võiksid 
järgmisel sügisel õppima asuda! = [IJ 

Jõulusõnum 


Valides hea osa 


Aga kui nad teed käisid, astus Jeesus sisse ühte külla. 
Keegi naine, Marta nimi, võttis ta vastu. 

Ja sel naisel oli õde, keda hüüti Maarjaks. Maarja istus 
maha Issanda jalgade juurde ja kuulas tema kõnet. 

Marta aga oli ametis mitmesuguste toimetustega. Ja 
ta tuli Jeesuse juurde ning ütles: “Issand, kas sa ei hooli 
sellest, et mu õde jättis mu üksinda toimetama? Ütle tal- 
le nüüd, et ta tuleks mulle appi!” 

Aga Issand vastas talle: “Marta, Marta, sa muretsed ja 
vaevad ennast paljude asjadega, aga tarvis on vaid üht. 
Maarja on ju valinud hea osa, mida ei võeta temalt ära.” 

Luuka 10:38—42 


Maarja istus maha Issanda jalgade juurde ja kuulas. 
Marta oli ametis mitmesuguste toimetustega. 

Me näeme selles piiblilõigus, kuidas Marta tuleb Jee- 
suse juurde ja ütleb Talle (parafraseerin): “Jeesus, Sa ju 
näed, kui palju asju meil on vaja teha! Meil pole praegu 
aega Sinu juures istuda ja kuulata — minul pole seda 
aega ja Maarjal pole praegu seda aega! Ütle talle ometi 
seda — et ta lõpetaks istumise, tuleks ja hakkaks tööle!” 


Nii palju asju on teha... 
Pole aega ... 
Pole aega, et istuda ja Sind kuulata ... 


Kuivõrd adekvaatselt kirjeldavad need sõnad inimlap- 
se elu. Meie kohustuste nimekiri tundub aeg-ajalt lõpu- 
tu. On õhtuid, mil läheme magama teadmisega, et kõik, 
mis pidi saama tehtud, on tehtud. Ometigi on ka selliseid 
õhtuid, mil läheme magama teadmisega, et palju jäi 
tegemata. 

Jõulukiire on jõudnud meie ellu, meie kogudustesse. 

On palju teha — tavakohustustele lisanduvad laste jõu- 
lupeod koolides-lasteaedades, pere jõuluistumised, jõu- 
luüritused tööl, koguduse jõuluteenistuste, jõulupidude 

korraldamine, sobilike kingituste leidmine jne. Jõuluaja 
toimetuste nimekiri võib kujuneda päris pikaks ning 
meie ja Jeesuse vahel võib tekkida samasugune olukord: 


ees ja kuulata ... 

Ometigi on Jeesuse vastus Martale selles toimetuste 
virvarris tõde toov ja vabastav — meie ees on valikute kü- 
simus. Jah, kohustusi ja ülesandeid on palju, ometigi tu- 
leb see hea osa, mida tegelikult vajame, arvata teiste olu- 
liste tegevuste hulka ja nende seast välja valida. 

Jõulud on aeg, mil maailm pöörab oma pilgu kiriku ja 
kristliku maailma poole — kes hardustunde otsinguist, 
kes harjumusest, kes vajadusest lähtuvalt. Põhjuseid on 
erinevaid ja mitmeid. 

Neil perioodidel, mil maailma pilk on meile suunatud, 
on eriti oluline, et nii meie isiklik kui koguduslik elu, 
meie sõnad, teod ja tegemised, oleksid kantud aegade 
poolt, selle hea osa poolt Jeesuse jalgade ees. 

Armas kirikupere, soovin ja palun meile kõigile võima- 
likult rahulikku jõuluaega oma armsate ja koguduse selt- 
sis; järjepidevat hea osa NT 
valimist Jeesuse jalgade VA 
ees ja Tema kuulamist 
Maarja eeskujul, et igavese 
elu sõnad võiksid igapäeva- 
selt jõuda meie südameni 
ja meie kaudu kõikide ini- 
mesteni, kelle jaoks Jeesus 
Kristus, Jumala Poeg siia 
maailma sündis. 

Armastusega, 

LEMME AULIS 

EMK noortetöö koordi- 
naator, Tallinna kogudus 

Aeg 


AEG on üks SUURIMAID KINGITUSI, mida üksteisele kinkida. Asjad kaovad, lä- 
hevad katki ja kaotatud aega ei saa kunagi tagasi. Jõulude ajal räägitakse tihti, et 
märgake ümbritsevat, teisi. See ei ole vale, kuid tihti unustatakse seejuures kõi- 
ge lähedasemad, inimesed, kelle Jumal on meie ellu kinkinud. Ma julgustan ja 
kutsun sel aastal märkama oma kõige lähedasemaid ja soovin julgust südamesse, 
et öelda neile, kui väga sa neist hoolid ja kui väga neid armastad. 

Ühiselt veedetud aeg on see, mis loob suhteid vanemate ja laste vahel, õdede 
ja vendade vahel. Ärgem keelakem oma kõige lähedasematele üht hindamatult 
väärt “asja”, milleks on sinu aeg. Ärgem kadugem oma kallite jaoks jõulusaginas- 
se, vaid väärtustagem perekonda, luues seeläbi traditsioone, mis jäävad püsima, 
mis on eeskujuks ja julgustuseks teistele. 

VÕTKE AEGA ja näidake välja, et hoolite. Öelge välja, et armastate. Me kõik 
igatseme üht armastavat kallistust, kõige lähedasematelt. 

Õnnistatud advendiaega 
MARETA NÕMME 
Noortetöö toimkonna liige Pärnu AGAPE kogudusest 


Parim jõulukink 


Kallid õed-vennad Kristuses! 
Meil puudub praegu veel väline jõulutunne, mis julgustaks ja tuletaks meel- 
de, et Jeesus on sündinud meie südames igaks päevaks. See meenutab, et 
isegi kui me seda ei näe, on Jeesus alati meiega ja see on parim jõulukink, 
millele võime toetuda — teadmine, et Jeesus Kristus on sündinud ja elav iga 

päev läbi kogu aasta. 

Rõõmsat jõuluaega! 
GRETE LEPA 
Noortetöö toimkonna liige 
Võru kogudusest 


Rõõm Jeesusest 
ja lähedastest 


Rahu ja õnnistust kõigile peatselt saabuvateks pühadeks! Soovin, et me ei unus- 
taks kiirustades ära, milleks me jõule tegelikult peame. Nimelt tähistavad jõu- 
lud Kristuse sündi ja isegi kui Ta on andnud need päevad meile selleks, et saak- 
sime koos lähedastega rõõmu tunda, on vaja ka Teda meeles pidada. 

ERKKI VENTSEL 

Noortetöö toimkonna liige Tallinna kogudusest 


Valgus 
Jeesus ütleb: “Mina olen maailma valgus. Kes järgneb mulle, ei käi 
pimeduses, vaid tal on elu valgus.” (Jh 8:12) 

Sel jõuluootusajal saame jagada maailmale valgust, mis Jeesus 
meile on kinkinud. Süütame inimeste südameid ning jagame seda 
valgust oma sõpradele, perele, naabritele, juhuslikele möödujatele, 
vaevatutele, vaestele ja paljudele teistele. Märka enda ümber inime- 
si, kes vajavad rõõmusõnumit Jeesusest. 

“Kui süütan oma küünlast teisi küünlaid, siis tuli ei kustu, vaid 
valgus suureneb. Kui tunnistan oma usku teistele, mu usk ei nõrge- 
ne, vaid saab tugevamaks.” (Johnson Gnanabaranam) 

RIINE TIIRIK, Noortetöö toimkonna liige Reeküla kogudusest 

Tallinna koguduse 
vennad madjarite juures 


Reisihimulised vennad Allan 
Ventsel ja Harry Välja ning alla- 
kirjutanud külastasid 12.—15. 
septembril Ungarit, täpsemalt 
Balatoni järve ääres asuvat 
Revfülöpi kuurortlinnakest. 
Reisi ajendiks oli Ungari luter- 
liku kiriku nägusas Ordas 
Lajosi koolituskeskuses peetud 
rahvusvaheline konverents 
“Kristlus Euroopas: Maa sool — 
maailma valgus”. 


Meie konverentsile kutsujaks oli Saksamaal 
tegutsev Evangeeliumi Levitamise Selts 
(Gesellschaft zur Ausbreitung des Evange- 
liums, GAE), mille üks eesmärk on evangeel- 
sete sidemete arendamine just postsotsialist- 
like riikidega. Konverentse on peetud Saksa- 
maal, Austrias, Poolas, Rumeenias, Slovak- 
kias, Tšehhis, Sloveenias, Ukrainas, Leedus, 

Egeris asub Osmanite vallutuste kõige põh- 
japoolsem ja kõrgem minarett. Nüüd on 
selle otsas rist, risti all aga poolkuu. Unga- 
ris on mitmete kirikute tornis poolkuu kohal 
rist, mis sümboliseerib kristliku Ungari või- 
tu islamistliku Osmanite impeeriumi üle. 

Allan Ventsel, Andres Kapp, Harry Välja ja Tarmo Lilleoja Tomaszõw 
Mazowiecki luteri kiriku ees. 

aga ka Eestis. GAE kauaaegsel esimehel Artur Ziegenhagenil on pika- 
aegsed sidemed ka EMK Tallinna kogudusega, mis oli mõni aasta taga- 
si ka seltsi korraldatud Tallinna konverentsi üks võõrustaja. Suure or- 
ganisatoorse töö küllakutsujana tegi tookord GAE kontaktisik Eestis 
Tarmo Lilleoja. Samuti on seltsil sidemed Eesti Piibliseltsiga. 

Ungari konverentsil osalenute hulgas oli evangeelseid kristlasi Ees- 
tist (lisaks metodistidele ka Eesti Piibliseltsi peasekretär Jaan 
Bärenson abikaasaga), Leedust, Ukrainast, Venemaalt, Poolast, Slo- 
vakkiast, Tšehhist ja Rumeeniast. Samuti osales vaimulikke Saksa- 
maalt, Austriast ja loomulikult Ungarist. Valgevenelased jäid kahjuks 
tulemata seoses majandusliku kitsikusega. 

Konverentsi läbiv teema oli Euroopa Liidu sekulariseerumise valu- 
punktid. Lisaks ettekannetele peeti grupiarutelusid, mis jätkusid sage- 
li ka söögilauas. Konverentsi päevad algasid ühise piiblilugemise ja 
palvusega ning lõpetati õhtupalvusega. Töökeeleks oli saksa keel, mi- 
da jõudumööda inglise keelde tõlgiti, aga muidugi avanes võimalus 
idapoolsete sõpradega ka vene keeles suhelda. Pühapäeval osalesid de- 
legaadid ümbruskonna evangeelsete kirikute jumalateenistustel. 

Muu hulgas oli konverentsi üks teema ka Eesti Piibliseltsi 200-aas- 
tane tegevus. Osavõtjad said näha hiljuti valminud dokumentaalfilmi 
“Piibel Eestis. 200 aastat Eesti Piibliseltsi” saksakeelset versiooni, mis 
leidis rohket positiivset tagasisidet. Mitmed ettekanded puudutasid 
Ungari evangeelsete kirikute ajalugu ja eluolu. 

Osavõtjatele korraldati meeldiv väljasõit Balatoni ümbrusse. Eriti jäi 
meelde Tihany poolsaarel asuv kaunis linnake, mille südames asuvas 
benediktlaste kloostris säilitatakse vanimat ungarikeelset kirjalikku 
dokumenti aastast 1055. Samas osalesime ka Kristuse kannatustee- 
konda sümboliseeriva palvemäe pidulikul oikumeenilisel taaspühitse- 

misel, kus lisaks kohalikele kirikujuhtidele võttis sini- 
vereliste esindajana sõna ka Ungarit kunagi valitse- 
nud Habsburgide dünastia pärija, Austria suurhert- 
sog György. Jumalateenistuse muusikalist osa rikas- 
tas oikumeeniline ühendkoor ja üldlaule saatis Unga- 
ri õhujõudude orkester. 

Kuna sõitsime konverentsile autoga, koostasime 
enne reisi kindla marsruudi, pidades silmas just oluli- 
si aja- ja kirikuloolisi paiku Poolas, Slovakkias ja Un- 
garis. 

Poolas külastasime omaaegset pealinna Krakõwit, 
kus vaatasime kuningalossi Waweli linnamäel ja jalu- 
tasime juudi kvartalis, kus nägime ära ajaloolise süna- 
googi ja juudi kalmistu. Samuti külastasime Poola 
suurimat palverännakute keskust (tähtsuselt teine 
palverännupaik Euroopas), Poola rahvuslikku püha- 
mut Jasna Gorat, kus Kalwaria Zebrzydowska 
Czestochowa kloostris asub kuulus imettegev ikoon 
Czestochowa Must Madonna. Ikooniga seostatakse 
hulgaliselt imelisi palve läbi tervenemisi. Kloostrit kü- 
lastab aastas 4 miljonit inimest. Poolas pakkus meile 
oma pastoraadis öömaja Tomaszow Mazowiecki linna 
luteri kiriku pastor Roman Pawlas. 

Slovakkias ööbisime Prešovi linnas, kus asub ka 
Ida-Slovakkia luterliku kiriku piiskopi residents. Mei- 
le öömaja pakkunud luteri õpetaja Ondrej Koc näitas 
linnaekskursiooni käigus ka oma suurejoonelist kiri- 
kut. Koguduse juures tegutsevad lasteaed ja kool. 

Lisaks fantastilisele Balatoni järve ümbrusele leid- 
sime tagasiteel aega vaadata veel Budapesti, 
Veszpremi vanalinna, kuulsat Egeri kindlust ja muid 
paiku. Läbi Tatrate sõites peatusime Stara Lubovna 
kindluse ja vabaõhumuuseuni juures. Muidugi viibi- 
sime ka ilusa sinise Doonau kallastel. 

Kokku olime Eestist eemal üheksa muljeterohket 
päeva. Järgmisel aastal kavandatakse GAE konve- 
rents korraldada Slovakkias, tõenäoliselt Bratislavas. 
Oli igati kordaläinud ja õnnistatud reis. 

ANDRES KAPP TARMO LILLEOJA 
Tallinna kogudus 

Ungari luterlaste koolituskeskus Revfülöpi kuurort- 
linnakeses. Sakslaste abiga hiljuti valminud komp- 
leks jättis oma moodsa kabeli, õppekorpuse ja ho- 
telliosaga igati meeldiva mulje. 

Lapsed üheksandal 
suvekonverentsil 


MK tänavune suvekonverents “Võtke vastu Püha Vaim!” 

hõlmas igal päeval ka lasteprogrammi ja seda koguni ka- 
hes rühmas: koolieelikud ja koolilapsed. Programme valmista- 
sid ette lastetöö tegijad Tallinnast, Pärnust, Rakverest, 
Viitkalt, Võrust ja Räpinast. 

Ühiselt sai õppida tundma piiblit, mängida, arendada käelisi 
oskusi ja tunda rõõmu üksteise seltskonnast. Lisaks peeti maha 
värvimisvõistlus, mille parimad said autasu. Lasteprogramm 
kulmineerus viimasel päeval, kui iga laps pidi minema läbi tae- 
vaväravatest. 

Lapsed said konverentsil osa ka tervenemisimest. Üks tüd- 
ruk, kes oli eelmisel päeval jala nikastanud, tuli longates tundi. 
Palvetasime ühekoos jala tervenemise eest ja tunni lõpus võttis 
tüdruk osa jooksumängudest — tema jalg oli täiesti tervenenud. 
Tänu Jumalale! 

Lapsed said pöörduda tagasi kodukogudustesse paremate 
piiblitundjatena ning rikkamatena sõprade ja oskuse poolest us- 
ku ellu rakendada. 


EGLE HOLLMAN 
EMK pühapäevakooli toimkond 


Fotod: EGLE HOLLMAN 


LASTETÖÖST MEIL JA MUJAL 


Võrus alustas kaks 


lasterühma 


lupuu koguduse pühapäevakool alustas septemb- 
E. esimest korda tööd kahes vanusegrupis: eel- 
kooliealised ehk 3-6-aastased õpetaja Aina Onno ja 
abiõpetaja Lilja Fransi juhendamisel, ning koolieali- 
sed ehk 7-12-aastased õpetaja Ove Palo ja abiõpetaja 


Thea Kanti käe all. 


Pühapäevakooli peame jumalateenistuse ajal kaks 
korda kuus. Lapsed on jumalateenistuse alguses kirikus, 
kus lauldakse 2-3 lastelaulu ning räägitakse lastesõnum 
või vaadatakse lühivideo, kooliealised lapsed on kirikus 


kuni ülistusosa lõpuni. 


Räpinas 


Lõikustänupühal 


änavune sügis on tõeline kingitus. Lõikustänupühal 

j kan pika, värvide- ning andiderohke sügise 

üle. Seda tänu nautisime ja leidsime nii õuest, koguduse 
kaunistatud ruumidest kui ka Piiblist. 

Leidsime kirjakoha Johannese 3:16. Esmalt püüdsime sõ- 


nad õigesse järjekorda saada ja siis juba rõõmustada sõnumi 


üle: “Sest nõnda on Jumal maailma armastanud, et ta oma 
ainusündinud Poja on andnud, et ükski, kes Temasse usub, ei 
saaks hukka, vaid et temal oleks igavene ELU!” 

Julgustame kõiki leidma ja õppima tõelist tõde Piiblist 


ning rakendama seda igasse päeva :-) 


THEA KANT, Võru koguduse pühapäevakooli õpetaja 


Näeme ikka väikeseid 


eeküla kirikus algas pühapäeva- 
RKR oktoobrist. Õppeaasta 
algus on toonud palju rõõmu ja ele- 
vust, sest õppetööd alustas kümme 
last — viis tüdrukut ja viis poissi. Ole- 
me Jumalale tänulikud, et Ta on 
meie palveid kuulnud ja meid roh- 
kesti õnnistanud. 

Lapsed on vanuses 5-11 ja nendest 
neli on pühapäevakoolis esimest kor- 
da. Tunnid toimuvad igal pühapäeval 
paralleelselt jumalateenistusega, mis 
algab koos lastega. Igal nädalal saab 
üks koguduseliige lastele ja muidugi 
ka tervele kogudusele rääkida laste- 


jutluse. Lastejutlustest on õppida kõi- 
gil, sest nagu öeldakse Matteuse evan- 
geeliumis (18:3): “... kui te ei pöördu 
ega saa kui lapsukesed, ei saa te mitte 
taevariiki!” Pärast lastejutlust lähevad 
lapsed koos õpetajaga teisele korruse- 
le lastetuppa pühapäevakoolitundi. 

Tänavu alustas pühapäevakoolis 
uue õpetajana meie koguduse noorte- 
grupi liige Marleen Koppel. 

Tundides oleme kasutanud misjoni- 
kalendri teemasid, mis on lastele väga 
meeldinud, kuna jutustuse illustreeri- 
miseks saab seinale ka slaide näidata. 
Valmistasime lastega koos isadepäeva 


Tartu laste teekond 


artu Luuka koguduses algas pü- 

hapäevakool 8. septembril ja tä- 
navu teeme teist aastat programmi 
“Lapse teekond”. 

Sel aastal oleme veel mängulisemad 
ja püüame anda lastele võimalikult pal- 
ju võimalusi ise tegutseda. Näiteks kes- 
kendusime neli pühapäeva teemale 
“Palve”: mida tähendab eestpalve, 
miks on väga hea ja kasulik Jumalat tä- 
nada ehk teha tänupalvet, milline palve 
on Jumala silmis meelepärane ja miks 
on Oluline just koos kogudusega teha 
ühispalveid. 

Oleme rääkinud ka sellest, et kirik 
ei ole üksnes hoone, millel on rist peal 
-— kirik on eelkõige kogudus, inimesed, 
kes seal koos käivad. Meie moodusta- 
megi nähtava kiriku siin maailmas. Kui 

me oleme koos, siis ei ole meid võima- 
lik murda ega eemale meelitada, siis 
toetume teineteisele, saame üksteiselt 
jõudu ja meie ühispalve on võimas. Sü- 
gisesse mahub veel ka “maastiku- 
mäng” kirikus: lapsed jagunevad 
meeskondadesse ja peavad lahendama 
erinevaid ülesandeid kiriku eri kohta- 
des. 

Advendiajal tahame korraldada peo 
sõpradele, kes veel ei käi kirikus. Taha- 
me nendega koos mängida, süüa kooki 
ja rääkida sellest, miks käime püha- 
päeval veel ühes koolis. Palun palveta- 
ge peo ettevalmistuste pärast ning sel- 
le pärast, et sõbrad julgeksid kirikusse 
tulla. 

JANA TAMM 
Tartu koguduse pühapäevakooli õpetaja 


ELE PAJU, Räpina kogudus 


üllatusi — meisterdasime isadele külm- 
kapimagnetid, mille iga laps sai täht- 
sal päeval oma isale kinkida, samuti 
mõtlesime kõikidele teistele isadele, 
kes isadepäeval meie kirikusse tule- 
vad. 

Kogudus tänab Jumalat, et Ta on 
andnud meile lapsed, noored, kesk- 
ealised ja vanemad inimesed. Jumala 
abiga suudame palju ja üheskoos 
moodustame täisväärtusliku perekon- 
na. Lõpetuseks võiks kõlama jääda 
mõte laulutekstist: “Ärgem saagem 
eal nii suureks, et me väikseid ei 
näe ...” 

REELIKA MURD 
Reeküla koguduse 
pühapäevakooli õpetaja 


Sellel pildil ongi üks kirik, mis on 
tehtud lastest. :) 


Foto: Tartu kogudus 


LÜHIINTERVJUU 


Lastelt lastele 


uba teist aastat järjest pakib entusiastlik selts- 
kond lapsi augustis seljakotid ja sõidab misjo- 
nile. Tänavu sai üritus teoks 13.—15. augustil. 
Misjon seisneb selles, et läheme ühte EMK ko- 
gudusse. Lastetöötoimkond aitab lastel ette valmis- 
tada ürituste programmi ja kõik algabki sellega, et 
lapsed käivad ümbruskonnas kutseid jagamas. 
2013. aastal käisime Räpina koguduses, kus or- 
ganiseerisime kaks evangeelset lastehommikut 
ning ühe küünlavalguse ja mõtiskluste õhtu kogu- 
dusele. Lastehommikule tuli 20-30 last. Meid võt- 
sid vastu soe ja sõbralik Räpina pastor Ele Paju 
ning väga koostööaltid koguduse liikmed, kes va- 
rustasid meid toiduga. Jaan tõi bussiga kohale kau- 
gemal elavad lapsed. Aitäh kõigile panustajaile! 
Mainimist väärib, et mõlemal aastal on kõige 
rohkem lapsmisjonäre olnud Pärnust, kust Külli 
Kuusemaa nad oma autoga kohale transpordib. 
EGLE HOLLMAN 


HERIA METS on osalenud misjonil mõlemal 
aastal. 

Mida lastemisjon sulle annab? 

Minule annab selline üritus puhast rõõ- 
mu. Rõõmu näha teiste rõõmsaid nägusid. 
Rõõmu teisi õnnelikuks teha. Rõõmu teisi 
aidata. 

Mida annab misjon kohalikule rahvale? 

Ka kohalikele lastele annab see rõõmu. 
Aitab neil Jumalaga lähemaks saada. 

Mida uut sa enda kohta avastasid? 

Ma õppisin Jumalat usaldama. Ma sain temaga lähedasemaks. 
Sain oma hirmust üle ja tunnistasin, kuidas minust sai kristlane, ning 
rääkisin oma elu kõige raskemast perioodist. 

Kas lähed järgmisel aastal jälle? Ja kui, siis miks? 

Kindlasti. Meie misjonigrupp oli lihtsalt ideaalne. Nendega oli võr- 
ratu kõike seda korraldada. Jumala kohalolekut oli tunda. Nägin su- 
vel, kui õnnelikud need lapsed olid, kuidas Jumal neid puudutas, ja 
see on juba põhjus, miks tahan kindlasti jälle minna. [| 


Foto: EGLE HOLLMAN 


Misjon Etioopias jätkub 


änavuse aasta esimeses ajakir- 
G niied kutsus Egle Holl- 
man üles kuduma mütsikesi Etioo- 
pia vastsündinutele, üleskutse juu- 
res avaldasime ka lihtsa mütsikese 
kudumise õpetuse. Kuidas on mis- 
jon Etioopias edenenud? 

Meie kontaktisik Etioopias Mer- 
le Voola: “Aasta on möödas, kui kü- 
lastasin Soddost kümme kilomeet- 
rit eemal asuvat Telbo kliinikut. 
Kuulsin, kui raske on kultuuritradit- 
sioone muuta ja juurutada harju- 
must lapsi ilmale tuua turvaliselt 
haiglas. Üheks suuremaks takistu- 
seks on veendumus, et haiglas sün- 
nitades kaob õnnistus. Ka puudub 
enamikul võimalus osta lapsele 
mähkimiseks lina. Selleks kasuta- 
takse täiskasvanute vanu riideese- 
meid. 

Kliiniku juhataja Hildana Dawit 
oli mures, sest sünnitajate abipakid 
olid lõpukorral. Eestist saabunud 
toetuspakk oli suureks motivatsioo- 
niks, et muuta kohalikku traditsioo- 


Fotod: MERLE VOOLA 


Kliiniku juhataja Hildana Dawiti üks tööülesanne on 
arendada kohalikes harjumust tuua oma beebi il- 
male turvalises keskkonnas. Etiooplaste keskmist 
eluiga mõjutab just kuni 5-aastaste laste suremus. 
Side haiglaga, mis pärast sünnitust emale jääb, 
võib osutuda vägagi tähtsaks. Paljudele on sünni- 
tamine esimene kontakt tervishoiuasutusega; just 
sellest saab alguse usaldus meditsiini vastu, mis 
tagab lapsele parema võimaluse ellu jääda. Oluline 
koht on ka haiglast saadud pereplaneerimisinfol. 
Sünnitusabi ja pereplaneerimisvahendid on tasuta 
kättesaadavad kõigile. 


Ema koos vastsündinuga: kui 
perre sünnib esimene laps, võ- 
tab naise ema või lähim naissu- 
gulane ta koos beebiga oma 
majja. Kolme kuu vältel pole 
emal muud kohustust kui toita 
ja pesta oma beebit. Selline 
hoolitsus välistab igasuguse 
kõrvalise mure ja ka selle, et 
emal piima ei jätku. Emapiima 
puudumine, mida Etioopias tu- 
leb küll ette harva, tähendab 
seal vastsündinu surma. 


> 


Eestis kootud või heegel- 


Beebid, kes haigla tingimustes 


ni. Kutsun jätkuvalt üles kõiki, kel- 
lel on kodus 200 grammi lõnga — 
võtke vardad ja asuge kuduma müt- 
sikest.” 

KT 


ilmale tulevad, on justkui õnne- 
särgis sündinud. Päris valmis 
õmmeldud õnnesärki nad ei 
saa, küll aitab lina ja mütsike 
jahedatel öödel kehatempera- 
tuuri hoida. 


med. 

datud mütsike, mähki- 
mislina ja seep, pakitud 
kilekotti koos õnnesoovi 
ja lipikuga, millele paki 
saaja märgib oma and- 

1. NUPUTA 

28. detsembrit tähistatakse kui süüta- 
lastepäeva. Seda seetõttu, et kunin- 
gas Heroodes, kartuses, et keegi 
võiks tema trooni ohustada, lasi sur- 
mata kõik kuni 2-aastased poisslap- 
sed Petlemma piirkonnas. Õnneks oli 
Jumal Joosepit unes hoiatanud ja Jee- 


sus oli selleks ajaks koos vanematega 
Egiptusesse põgenenud. Kas sa tead, 
mis relvad on meil kristlastena kurja 
vastu võitlemiseks? Uuri üksi või va- 
nema abiga Kirja = efeslastele 
(6:13—17) ja kirjuta tavalise kristlase 
ümber olevate sõjariistade alla piib- 
list leitud nimed. 


3. LEIA ÕIGE JÄRJEKORD 
Saad viis jõuludega seonduvat sõna. 


DULÕJU 
KIPOOPARK 
HÄHT 
SUUKK 


KIIVRU 


NB!!! Saada lahendus (koos oma kontaktandme- 
tega) toimetusele: koduteel(ometodistikirik.ee 
või Tallinn 10152, Narva mnt 51. Lahendajate 
vahel loosime välja lasteraamatu! 


2. MEISTERDAME TRUMMI 

Vaja läheb: tühjaks söödud jogur- 
ti- või kohupiimatops; puupulk või 
-oks; vatt või muu pehme täitema- 
terjal; õhupallid; kumm; käärid; 
värviline paber ja liim. 


Meisterdamis- 


TRUMMIPULGA saad, kui lõikad taas õhupal- 
lilt kitsama osa ära ja topid õhupalli vatti või 
muud pehmet materjali täis ning seejärel kin- 
nitad kummiga pulka külge. Võid teha nii mi- 
tu pulka ja trummi kui soovid. Trumm sobib 
jõuluüllatuseks ka väiksele õele või vennale. 


a, 


õpetus: lõika õhupal- 
lil kitsas osa ära ja ve- 
nita see topsile. Üm- 
ber topsi kleebi värvi- 
line paber. 


Sügis Tähetornis 


novembril valiti EMK lastekes- 

6 ekusele Tähetorn uus juhatus. 
Juhatusse kuuluvad nüüdsest Tal- 
linna koguduse liige Merle Tomberg ja 
Haapsalu koguduse liige Regina 
Multram. Ühtlasi avaldati seni tehtu 
eest suurt tänu eelmisele juhatusele, 
mille koosseisu kuulusid üheksa aas- 


tat lastekeskust juhtinud Mall Tamm 
ning Ene Pill ja Helvi Kruusmann. 
Lastekeskuse uus tegevjuht Marjana 
Luist asus ametisse juba 9. septembril. 

Tänavu sügisel viis lastekeskus 
Facebookis läbi kampaania, millega 
korjati raha lastele talveriiete ja jala- 
nõude ostmiseks. Kampaania tulemu- 
sena laekus annetusi peaaegu 500 euro 
eest. Paljud on toonud keskusesse laste 


talverõivaid. Teave lastekeskuse vaja- 
duste kohta jõudis ka kolme Inglise 
kolledži õpilaseni, kes otsustasid omalt 
poolt panustada rõivaste ja mänguasja- 
de kogumisse ning kutsusid keskuse 
tegevjuhi koolitundi Tähetorni tegevust 
tutvustama. 

Lastekeskusest Tähetorn saab igal 
päeval tuge 20-25 last. KT 

